CELEX: 62009TN0265
Language: bg
Date: 2009-07-10 00:00:00
Title: Дело T-265/09: Жалба, подадена на 10 юли 2009 г. — Serrano Aranda/СХВП — Burg Groep (LE LANCIER)

29.8.2009   
            
            
               BG
            
            
               Официален вестник на Европейския съюз
            
            
               C 205/46
            
         Жалба, подадена на 10 юли 2009 г. — Serrano Aranda/СХВП — Burg Groep (LE LANCIER)
   (Дело T-265/09)
   2009/C 205/85
   Език на жалбата: испански
   
      Страни
   
   
      Жалбоподател: Enrique Serrano Aranda (Murcia, Испания) (представители: J. Calderón Chavero, abogado и T. Villate Consonni, abogada)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Burg Groep BV (Bergen, Нидерландия)
   
      Искания на жалбоподателя
   
   
               —
            
            
               Да се отмени Решение на първи апелативен състав на СХВП от 27 март 2009 г. по преписка R-366/20081.
            
         
               —
            
            
               Вследствие на горепосочената отмяна да се уважи възражението със законните последици, като се отхвърли изцяло заявката за регистрация на марка № 3343365.
            
         
               —
            
            
               Да се осъдят СХВП и останалите встъпили страни, в случай че оспорват жалбата, да заплатят направените в настоящото производство съдебни разноски и да се отхвърлят исканията им.
            
         
      Правни основания и основни доводи
   
   
      Заявител на марката на Общността: Burg Groep B.V.
   
      Марка на Общността, предмет на спора: фигуративна марка, съдържаща словния елемент „LE LANCIER“, (заявка за регистрация № 3343365) за стоки от класове 29 и 30.
   
      Притежател на марката или знака, на която/който е направено позоваване в подкрепа на възражението: жалбоподателят.
   
      Марка или знак, на която/който е направено позоваване в подкрепа на възражението: испанска словна марка „EL LANCERO“ № 838740 за стоки от клас 30; испанска фигуративна марка № 941979, съдържаща словния елемент „EL LANCERO“, за стоки от клас 30; испанска словна марка № 943767 „EL LANCERO“ за стоки от клас 31 и испанска словна марка № 1806835 „EL LANCERO“ за стоки от клас 29.
   
      Решение на отдела по споровете: отхвърля възражението.
   
      Решение на апелативния състав: отхвърля жалбата.
   
      Изложени правни основания: неправилно прилагане на член 8, параграф 1, буква б) от Регламент (ЕО) № 207/2009 на Съвета относно марката на Общността.